Diari Oficial de la Generalitat Valenciana


Sumari del DOGV 4866, del 20-10-2004 (2004/10028)

RESOLUCIÓ de 21 de setembre de 2004, del director general d'Investigació i Transferència Tecnològica, per la qual es concedixen noves ajudes per a estades de becaris predoctorals en centres d'investigació fora de la Comunitat Valenciana durant l'exercici 2004, en substitució de les baixes causades per renúncies.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10284


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 21 de setembre de 2004, del director general d'Investigació i Transferència Tecnològica, per la qual es concedixen noves ajudes per a estades de becaris predoctorals en centres d'investigació fora de la Comunitat Valenciana durant l'exercici 2004, en substitució de les baixes causades per renúncies. [2004/Q10331]
  
L'Orde de 5 de març de 2004, del conseller de Cultura, Educació i Esport (DOGV de 24 de març), convoca, entre altres, les ajudes per a estades de becaris predoctorals en centres d'investigació fora de la Comunitat Valenciana per a l'exercici 2004, i establix en l'annex III les bases per a la present resolució.
  
Atés que han estat presentades les renúncies de Javier Agulló Pastor, Virgilio Francisco Candela Sevilla, Carmen María Fernández Nadal, Carlos Granell Canut, per un import total de 11.136 euros, és procedent concedir noves ajudes en substitució de les baixes produïdes, sempre respectant la priorització proposada per la comissió avaluadora corresponent i el límit per a la despesa establit en l'apartat segon de la citada Resolució de concessió inicial de 29 de juliol de 2004.
  
En virtut d'allò establit en la Llei 17/2003, de 30 de desembre, de Pressuposts de la Generalitat Valenciana per a l'exercici 2004, que assigna a la Conselleria de Cultura, Educació i Esport el programa pressupostari 542.50 "Promoció d'I+D+I", i establix com a centre gestor la Direcció General d'Universitats i Investigació.
  
D'acord amb l'organització de l'administració de la Generalitat establida pel Decret 131/2004, de 27 d'agost, del Consell de la Generalitat, pel qual es determinen el nombre i la denominació de les conselleries amb competències executives en què s'organitza l'administració de la Generalitat (DOGV, de 30 d'agost), i d'acord amb les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el títol VII del Decret 8/2004, de 3 de setembre, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives (DOGV, de 6 de setembre), resolc:
  
Primer
  
Concedir les ajudes d'estades de becaris predoctorals en centres d'investigació fora de la Comunitat Valenciana a les persones beneficiàries que figuren relacionades en l'annex de la present resolució, pel període i les quanties que s'hi indiquen.
  
Segon
  
La despesa per al pagament a les persones beneficiàries que figuren en l'annex d'esta resolució, per un import total d'11.136 euros, anirà a càrrec del crèdit de la línia de subvenció T4017000 de l'aplicació 62.08.44.366.47 del pressupost de la Generalitat Valenciana per a l'exercici 2004.
  
Tercer
  
Les persones beneficiàries hauran de comunicar la seua incorporació a la universitat o al centre d'investigació de destinació a la Direcció General d'Universitats i Investigació, en els 10 dies següents a la data en què es produïsca, per mitjà de la presentació de l'imprés normalitzat (imprés 33106) que figura en l'adreça d'Internet http://www.cult.gva/dgeui/homepage.htm.
  
Quart
  
Les ajudes concedides es lliuraran directament a les persones beneficiàries i es faran efectives en la seua totalitat a partir de la publicació de la present resolució.
  
Cinqué
  
Les persones beneficiàries d'estes ajudes tenen l'obligació de complir les bases de l'Orde de 5 de març de 2004 abans referida.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.